open-index/open-wikipedia-markdown huggingface dataset:
Gulv

**Gulv** (eller **golv**) er den horisontale grunnflaten i en bygning eller et rom, flaten som man går på eller oppholder seg på. Gulv kan lages av mange slags materialer: stampet jord eller leire, stein, bord eller planker av trevirke, *trefiberplater*, kryssfinér, metall eller betong. Minstekravet til gulvmaterialet er at det kan bære vekten av menneskene som bruker rommet, og av innredningen.

Et gulv består vanligvis av en underliggende bærende konstruksjon, under tregulv vanligvis bjelker av tre. I større byggverk brukes bjelker av betong eller stål. Konstruksjonen består ofte av flere lag med ulike funksjoner som vindtetting, isolasjon og dampsperre. Elektriske ledninger og ledninger for vann og klimaanlegg blir også ofte bygget inn i gulvet, sammen med ledninger for elektrisk varmeanlegg eller vannbåren varme. 

Over bordgulv eller betongdekke legges ofte et overflatebelegg på gangbanen. Det kan være linoleum, plast, parkett, terrasso, keramiske fliser, mosaikk eller heller av naturstein. Bygningslovgivningen har strenge bestemmelser om materialbruk og utførelse for å iverta sikkerheten mot brann og sammenbrudd.

## Gulvbelegg
I bygninger er det vanlig å legge et belegg av et gitt materiale over det bærende gulvet.
Gulvbelegg kan deles inn i seks hovedgrupper:
### Fugeløse gulvbelegg
Disse beleggene støpes eller jevnes ut i plastisk form. Eksempler på dette kan være sementpuss, terrasso, asfaltmasser og støpeplaster.
### Myke og halvharde belegg
Disse beleggene legges som baner eller mindre fliser og limes til underlaget. Eksempler på dette er linoleum, vinylbelegg, gummi og kork.

### Stive fliser eller heller
Slike belegg er som oftest av naturstein, betong eller keramiske materialer. De festes til underlaget med lim eller mørtel.
### Bordgulv
Belegg av massive bord kan festes til underlagete eller legges flytende på underlaget.

### Parkett
Parkett leveres både som massive staver av hardtre og som laminerte parkettstaver som består av tre sammenlimte lag.  

Parkett, også kjent som lamellparkett, er bygget opp av flere trelag. Det øverste laget, kjent som slitasjesjiktet, er ofte laget av hardtre i høy kvalitet, som for eksempel eik eller ask, mens de underliggende lagene består av kryssfinér. Heltregulv, også kjent som heltre parkett, er produsert av ett solid stykke tre av ulike treslag. (2) 

Parkett legges på bærende undergulv, men noen typer er selvbærende og kan festes til gulvbjelkene. 

### Tekstile gulvbelegg
Slike materialer kan variere mye, men festes på samme måte som andre belegg, enten ved å limes eller monteres løst på underlaget.
### Andre materialer
Plastlaminater, maling, lakk.

## Referanser


## Eksterne lenker
* 
* Danske gulvfakta
Prasanta Chandra Mahalanobis

**Prasanta Chandra Mahalanobis** (født 29. juni 1893, død 28. juni 1972) var en indisk forsker, matematiker og anvendt statistiker. 

Mahalanobis tilhørte en familie av bengalske godseiere og aristokrater som var bosatt i Bikrampur (dagens Bangladesh). Hans bestefar Gurucharan (1833–1916) flyttet til Calcutta i 1854 og etablerte sin egen virksomhet. Mahalanobis fikk sin første skolegang ved Brahmo Boys School på Calcutta, der han ble uteksaminert i 1908.

## Referanser
Leonard Jimmie Savage

**Leonard Jimmie Savage** (født 20. november 1917, død 1. november 1971) var en amerikansk matematiker og statistiker. Nobelpris-vinneren og økonomen Milton Friedman uttalte om Savage at han var «et av de få mennesker som jeg har møtt som jeg uten å nøle vil kalle et geni.»

## Liv og virke
Savage ble uteksaminert fra Universitetet i Michigan og senere arbeidet han ved Institutt for avansert forskning ved Princeton University, Universitetet i Chicago, Universitetet i Michigan, Yale University og Statistisk Research Group ved Columbia University. Selv om hans offisielle veileder var Sumner Myers, har Savage også kreditert anerkjente forskere som Milton Friedman og W. Allen Wallis som statistiske mentorer.

Savages mest kjente arbeider var boken *Foundations of Statistics* («Statistikkens grunnlag») som ble publisert i 1954, der han fremmet bayesiansk statistikk og satte fram en teori om subjektiv og personlig sannsynlighet og statistikk. Under den andre verdenskrig, var Savage statistisk assistent til John von Neumann, matematikeren som ble kreditert for å bygge den første elektroniske datamaskinen.

Et av Savages indirekte bidrag var hans oppdagelse av arbeidet til den franske forskeren Louis Bachelier på stokastiske (tilfeldige) modeller for å sette opp priser og den matematiske teorien om optimal prising. Savage gjorde Paul Samuelson oppmerksom på arbeidet til Bachelier, og det var fra dennes påfølgende skrifter om at «tilfeldig bevegelse» (og deretter browniansk bevegelse) som ble grunnlaget til matematisk finansiering.

## Referanser


## Eksterne lenker
* O'Connor, John J.; Robertson, Edmund F.: «Leonard Jimmie Savage», *MacTutor History of Mathematics archive*, University of St Andrews.
* Leonard Jimmie Savage hos *Mathematics Genealogy Project*
Wild Bird EP

***Wild Bird EP*** er en EP av det norske rockebandet BigBang, utgitt i USA 5. februar 2008. Den ble utgitt for å prøve å slå gjennom før deres første album for det amerikanske markedet kom ut, samt en turné i Nord-Amerika.

Alle låtene på EP-en var allerede utgitt i Norge. Det følger også med en videofil av «To the Mountains», tatt opp under en konsert i Oslo.

## Sporliste
Alle sanger er skrevet av Øystein Greni.

*«Wild Bird» – 3:17
*«Early December» – 3:04
*«Something Special» – 4:14
*«Hurricane Boy» – 2:35
*«To the Mountains» (Videofil med liveopptak fra Oslo)
## Medvirkende
### Bigbang
* Øystein Greni - sang, gitar, bass, trommer, perkusjon, kor, låtskriver, produsent 
* Erik Tresselt - bass/kor på *Wild Bird* og *Something Special*
* Øyvind Storli Hoel - bass på *To the Mountains*
* Christer Engen - trommer på *Wild Bird*
* Olaf Olsen - trommer på *Early December* og *Hurricane Boy*
* Martin Horntveth - trommer på *Something Special
===Øvrige===
* Christian Engfelt - bass på *Hurricane Boy*
* Arne Kristian Dypvik - tekniker på *Wild Bird*
* Øystein Halvorsen - tekniker på *Wild Bird*
* Charlie Paakkari - tekniker på *Hurricane Boy*
* [[Rich Veltrop]] - miksing på *Early December* og *Hurricane Boy*
* [[Sylvia Massy]] - miksing på *Early December* og *Hurricane Boy''
## Referanser


## Eksterne lenker
* EP-en på Discogs.com
Ron Steele

**Ron Eston Steele** (født 19. august 1953 i Leavenworth, Washington) er en amerikansk tidligere skihopper som representerte Leavenworth Winter Sports Club.

Han deltok i den tysk-østerrikske hoppuka i årene 1972-1977, med 35.-plass i 1973/74 som beste sammenlagtplassering og 23.-plass i Innsbruck 3. januar 1974 som beste plassering i enkeltrenn. I OL i Sapporo i 1972 ble han nummer 23 i storbakken og nummer 41 i normalbakken. I VM i Falun i 1974 ble han nummer 40 (av 60 deltakere) i storbakken og nummer 46 (av 64 deltakere) i normalbakken. Han deltok i VM i skiflyging i 1972 og 1975, og ble nummer 35 av 43 deltakere i Planica i 1972 og nummer 34 av 40 deltakere i Bad Mitterndorf (Kulm) i 1975.

Ron Steele vant skiflygingsrennet i Ironwood (Copper Peak) i 1974. Samme år vant han det nasjonale mesterskapet i skihopping.

## Referanser


## Kilder
* Sports Reference: Ron Steele  (besøkt 15. juli 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Copper Peak – Winners and Records (besøkt 15. juli 2011)
* Eastern Ski Jumping & Nordic Combined Foundation, Inc.: United States National Ski Jumping Champions 1904-1980 (besøkt 15. juli 2011)

## Eksterne lenker
*
Ferdinand Friedensburg

**Ferdinand Friedensburg** (født 17. november 1886 i Schweidnitz i provinsen Schlesien i kongeriket Preussen, død 11. mars 1972 i Vest-Berlin) var en tysk jurist, ingeniør og politiker (DDP og CDU). Fra desember 1946 til februar 1951 var Friedensburg fungerende overborgermester, først i Stor-Berlin, derefter i Vest-Berlin. Under Berlinblokaden var han i tre og en halv måned fungerende for den syke overborgermesteren Louise Schroeder.

## Referanser
Zhu Min (økonom)

**Zhu Min** (kinesisk: 朱民, pinyin: *Zhū Mín*; født 1952 i Shanghai i Folkerepublikken Kina) er en kinesisk økonom tilknyttet Det internasjonale pengefondet. Han er blitt foreslått av Pengefondets leder Christine Lagarde til fondets nestleder (Deputy Managing Director).

Zhu har tidligere arbeidet i Verdensbanken og innehatt lederverv i Bank of China fra 2003 til 2009 og var nestleder for Kinas folkebank (Folkerepublikken Kinas sentralbank) fra 2009 til 2010.

Zhu Min er utdannet ved Fudanuniversitetet i Shanghai (avgangseksamen 1982) og deretter ved Woodrow Wilson School of Public and International Affairs ved Princeton University og ved Johns Hopkins University.

Han har undervist både ved Fudan og Johns Hopkins, og har bak seg en omfattende faglig publikasjon innen makroøkonomisk styring, finansiell regulering og finansmarkedspørsmål.

## Referanser
Herrebøe

**Herrebøe Fajansefabrikk** (Herreböe) ble anlagt på gården Herrebøe i Idd ved Halden i 1759. Grunnlegger og gårdeier var Peter Hofnagel (1721–1781), som fikk kjøpt gården på auksjon den 29. oktober i 1753. Litt senere fikk han også kjøpt gården Mellom Bø, og i 1757 også gården Søndre Bø, som var den største av de tre gårdene, som lå tett sammen. Siden det ikke var hus på gårdene måtte de bygges opp fra grunnen av. Også jorden lå brakk. Hofnagel betraktet de tre som én gård.

## Fajansefabrikken
I 1757 grunnla og bygget Hofnagel også opp et teglverk på Furuvarp, et underbruk som lå nede ved Iddefjorden. Like etter grunnla og bygget han en kakkelovnsfabrikk og et pottemakeri på gården sin Herrebø, som ligger like ved Idd kirke. Dette potteriet ble utvidet i de to påfølgende årene og ble altså til Herrebøe Fajansefabrikk.

Hoffnagel måtte imidlertid av økonomiske årsaker selge fabrikken til et konsortium (interesseselskap) i Christiania i 1761. Datoen er ikke nøyaktig kjent, men det går fram av et notat av Magnus Theiste, datert 8. september 1761, at eierne av fajansefabrikken bor i Christiania. Den 26. oktober samme år blir det også utferdiget en skriftlig spesifikasjon over de tre Bø-gårdene, fajansefabrikken og teglverket, sammen med utstyr og lagerbeholdning, som overleveres de nye eierne i interesseselskapet. Skjøte blir imidlertid ikke utferdiget før den 28. oktober i 1762. De drev fabrikken i noen år, men økt konkurranse og dårlige tider førte til at fabrikken i praksis måtte nedlegge produksjonen i 1770, da kun ei enslig kasse med fajanse ble skipet ut til Fredrikstad. Det siste normale året var 1768. Den siste annonsen kom ut den 2. mai 1770. Hele eiendommen ble lagt ut på auksjon i april 1772. Tre Herrebøe-terriner og tre kasser med «porselen» ble imidlertid sendt til København i 1774, men produksjonsstedet ble ikke angitt.

Hoffnagel selv dro til til Danmark og grunnla en ny fajansefabrikk ved Østerbro i København i 1762. Denne ble imidlertid nedlagt alt i 1769.

Gjenstander fra Herrebøe kan i dag sees ved Nasjonalmuseet i Oslo (den tidligere samlingen til Kunstindustrimuseet i Oslo, som har den største samlingen) og ved Borgarsyssel museum i Sarpsborg, samt på Gottorp slott ved byen Slesvig i den nordtyske delstaten Schleswig-Holstein. Omkring 400 Herrebøe-fajanser er bevart.

## Referanser




## Eksterne lenker
* 
*
Cullen-tall

Et **Cullen-tall**  er i matematikken et naturlig tall i rekken *n · 2n + 1* (skrives *C<sub>n</sub>). Disse tallene ble først studert av [[James Cullen]] i [[1905]]. Cullen-tall er spesielle typer [[Proth-tall]].

[[Christopher Hooley]] viste i [[1976]] at den [[Aritmetisk tetthet|aritmetiske tettheten]] til de positive heltallene <math>n \leq x</math> er *o(x)* for <math>x\to\infty</math>, hvis *Cn* er et primtall. Dermed er nesten alle Cullen-tall [[Sammensatt tall|sammensatte tall]]. Hooleys bevis ble igjenarbeidet av [[Hiromi Suymama]] for å vise at det virker for alle tallrekker *n · 2n+a + b* hvor *a* og *b* er heltall, særlig også for [[Woodall-tall]]. Den eneste kjente *'Cullen-primtallene** er:
:1, 141, 4713, 5795, 6611, 18496, 32292, 32469, 59656, 90825, 262419, 361275, 481899, 1354828, 6328548, 6679881.
Ennå er det antatt at det er uendelig mange slike.

I august [[2009]] er det høyeste kjente Cullen-primtallet 6 679 881&nbsp;×&nbsp;2<sup>6 679 881</sup>&nbsp;+&nbsp;1. Det er et [[megaprimtall]] med 2 010 852 sifre og ble oppdaget av en [[PrimeGrid]]-aktør fra Japan.

Et cullen-tall ''C<sub>n</sub>'' er dividerbar med ''p = 2n - 1'' hvis ''p'' er et [[primtall]] av formen <math>8k - 3</math>, videre følger det fra [[Fermats lille teoem]] at hvis ''p'' er et oddetall og primtall, divideres p med ''C''<sub>''m''(''k'')</sub> for hver ''m''(''k'')&nbsp;=&nbsp;(2<sup>''k''</sup>&nbsp;−&nbsp;''k'')&nbsp;
&nbsp;(''p''&nbsp;−&nbsp;1)&nbsp;−&nbsp;''k'' (for ''k''&nbsp;>&nbsp;0). Det har også blitt vist at primtallet ''p'' deler ''C''<sub>(3''p''&nbsp;−&nbsp;1)&nbsp;/&nbsp;2</sub> når Jacobi-symbolet (2&nbsp;|&nbsp;''p'') er +1.

Det er ukjent hvorvidt det eksisterer et primtall ''p'' som ''C''<sub>''p''</sub> også er primtall. Noen ganger er et **generalisert Cullen-tall** definert som et tall i formen ''n'' · ''b<sup>n</sup>'' + 1, hvor ''n''&nbsp;+&nbsp;2&nbsp;>&nbsp;''b'', og hvis et primtall kan bli skrevet sånn, kalles det et **generallisert Cullen-primtall**. Woodall-tall kalles noen ganger **Cullen-tall av andre sort'''.

## Referanser
NATOs flagg

**NATOs flagg** har ett marineblått felt (farge Pantone 280) med ett hvitt kompassroseemblem, ut fra dette stråler det fire hvite streker. Det ble godkjent av Det nordatlantiske rådet den 14. oktober 1953.

## Utførelse
Følgende tall er oppgitt som flaggets måltall:
* Lengde: 400 
* Bredde: 300
* Stjerne: 150
* Diameter på sirkelen bak stjerna: 115
* Avstand mellom stjerne og strek: 10
* Avstand mellom strek og flaggets kanter: 30

## Referanser


## Eksterne lenker
* Om Natos flagg
Minoru Wakasa

**Minoru Wakasa** (japansk: *若狭実*, *Wakasa Minoru*) (født 8. juli 1951 på Hokkaido) er en japansk tidligere skihopper som representerte Hokkaido Takushoku Bank. Han ble nummer 29 i stor bakke i OL i Innsbruck i 1976. I 1973 ble han nummer 17 i VM i skiflyging i Oberstdorf, og samme år ble han nummer 3 i skiflygingsrennet i Ironwood (Copper Peak).

## Kilder
* Sports Reference: Minoru Wakasa  (besøkt 15. juli 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 383
* Copper Peak – Winners and Records (besøkt 15. juli 2011)

## Eksterne lenker
*
Liu Sola

**Liu Sola** (kinesisk: 刘索拉, pinyin: *Liú Suǒlā*; født i 1955 i Beijing i Folkerepublikken Kina) er en kinesisk komponist, forfatter og vokalist.

## Virke
Hun har arbeidet med blant andre James Blood Ulmer, Jerome Bailey, Wu Man, Henry Threadgill, Umar Bin Hassan og Bill Laswell.

Hun er influert av kinesisk folkemusikk, skjønt hun har også studert opera og vært påvirket av Otis Redding og Aretha Franklin og spilt blues med amerikanske  bluesmuskere. I midten av 1980-årene dannet hun et kvinneband influert av psykedelisk Pink Floyd-musikk, og i 1988 dannet hun et reggae-band. I september 2001 grunnla hun *New Folk Big Band* i Kina.

## Bibliografi
### Noveller
* *Ni Bie Wu Xuanze* 你别无选择 (*Du har ikke noe valg*) (1985)
* *Blue Sky Green Sea* (1985)
* *In Search of the King Of Singers* (1986)

### Romaner
* *Chaos And All* (1989)
* 大继家的小故事 *Den korte historie om den store Ji-familien* (2000)
* 女贞汤 *Kvinnelig renhetssuppe* （2003）
* *LA  GRANDE  ÎLE  DES* (*TORTUES  –  COCHONS*)

## Skuespill
* *Fantasy of the Red Queen* （2006）

## Diskografi
* 《蓝调在东方》 （*Blues in the East*，1994）
* 《中国拼贴》 （*China Collage*，1996, med Wu Man）
* 《缠》 （*Haunts*，1998)
* 《六月雪》 （*June Snow*，1999）
* 《春雪图》 （*Spring Snowfall*，2000）
* 《隐现》 （*Apparitions*，2000）

## Referanser


## Eksterne lenker
* LiuSola.com 
* Harris, Craig (2008). [ "Liu Sola biography"], *AllMusic*.
* AdventureDivas.com: Liu Sola
* BeijingScene.com: Red China Blues Woman by Pan Keyin
* AsiaSource.org: Singing the Chinese Blues: An Interview with Liu Sola by Michelle Caswell
Gao Hong

**Gao Hong** (kinesisk: 高虹, pinyin: *Gāo Hóng*, født 1964 i Luoyang i provinsen Henan i Folkerepublikken Kina) er en kinesisk komponist og pipa-musiker. Hun har bodd i USA siden 1994.

Hun fremfører tradisjonell og moderne kinesisk musikk, med sine grupper *Spirit of Nature* og *Beijing Trio*. Hun har også deltatt i flerkulturelle musikalske samarbeid, med jazzmusikere og musikere fra andre kulturer, som James Newton og Shubhendra Rao.

Hun er utdannet ved Det sentrale musikkonservatorium i Beijing, der hun studerte under pipamesteren Lin Shicheng, fra pudongretningen innen pipaspill. Hun ble snart en ledende pipavirtuosa selv. 

## Eksterne lenker
* 
*  Gao Hongs hjemmesider
Gun Kveli

**Gun Jønsson Kveli** (født 27. april 1955 i Gäddede) er en norsk-svensk førskolelærer og politiker (Ap). Hun flyttet fra Gäddede til den tilgrensende kommunen Lierne i Nord-Trøndelag i 1970-årene, og hun ble etterhvert politisk aktiv for Arbeiderpartiet. Kveli var varaordfører i Lierne 1990–1991, ordfører i 1991, medlem av Nord-Trøndelag fylkesting 1995–2003, styremedlem i Nord-Trøndelag Elektrisitetsverk (NTE) 2006–2008 og på nytt varaordfører i Lierne 2007–2015.

Hun er mor til Arbeiderparti-politiker Sara Kveli.

## Referanser
Magdalena

**Magdalena** er et kvinnenavn med opprinnelse som et hebraisk tilnavn med betydningen «fra Magdala». Navnet er i dag vanlig blant annet i Polen og Østerrike. Andre utbredte former av navnet er *[[Madeleine]]* og *[[Magdalene]]*.

## Etymologi
*Magdalena* er en latinsk form av det greske navnet *Magdalini* (gresk: Μαγδαληνη). Dette er igjen den greske form av et hebraisk tilnavn som betyr «fra Magdala». Stedsnavnet har opprinnelse i hebraiske *migdal* (hebraisk: מגדל), «tårn».

## Utbredelse
*Magdalena* var et populært navn i den kristne delen av verden i middelalderen på grunn av helgenen Maria Magdalena. *Magdalen* var, sammen med andre former av navnet, et vanlig kvinnenavn i Tyskland i senmiddelalderen. *Magdalena* er kjent brukt i Norge ca 1350 og i Sverige i 1455. 

*Magdelene* var et vanlig kvinnenavn i Norge på 1500-tallet. Det er 11 personer med navnet er nevnt i Norske Lensrekneskapsbøker 1548-1567.

Navnet *Magdalena* var vanlig i Norge i 1970- og 1980-årene og hadde en popularitetstopp med 0,3 % i 1984.

I Sverige var *Magdalena* mest populært i 1970- og 1980-årene.

*Magdalena* har navnedag 10. april i Kroatia, 20. mars i Lativa, 13. mai i Polen, 27. mai i Polen, 29. mai i Litauen, 1. juni i Polen, og 22. juli på Færøyene og i Finland, Sverige, Bulgaria, Tsjekkia, Tyskland, Hellas, Kroatia og Litauen. *Magdaléna* har navnedag 22. juli i Slovakia.

*Magdalena* er i dag et vanlig navn blant annet i Polen og Østerrike. Andre utbredte former av navnet er *[[Madeleine]]* og *[[Magdalene]]*.

|}

## Kjente personer med navnet
Personene i listen er ordnet kronologisk etter fødselsår.
* Maria Magdalena (født før år 30), religiøs kvinne i kristendommen
* Anna Magdalena Bach (1701&ndash;1760), tysk sanger
* Magdalena Suarez Frimkess (født 1929), venezuelansk keramiker
* Magdalena Abakanowicz (født 1930), polsk skulptør
* Magdalena Frackowiak (født 1984), polsk modell
* Magdalena Neuner (født 1987), tysk skiløper
* Magdalena Berny, polsk fotograf
* Magdalena Bors, australsk kunstner
* Magdalena Wosinska, amerikansk fotograf

## Navnedag
*Magdalena* har navnedag i flere land, oftest 22. juli, men har ikke noen norsk navnedag.

## Referanser


## Eksterne lenker
13. etappe av Tour de France 2011

**13. etappe av [[Tour de France 2011]]** var en 156 km lang etappe. Den ble kjørt fredag den 15. juli fra Pau til Lourdes.  
Etappen inneholdt en tung stigning opp Col d'Aubisque, men med fem mil utforkjøring til mål var det ventet at sammenlagtkandidatene ikke ville angripe, og at et utbrudd ville klare å vinne. Til slutt var det ti ryttere som klarte å rive seg løs, blant disse Thor Hushovd og Edvald Boasson Hagen.  Hushovd syklet fra resten av bruddet i de nedre delene av Col d'Aubisque, men ble snart fulgt og forbikjørt av Jérémy Roy og David Moncoutié. Over toppen hadde Roy et forsprang på 53 sekunder på Moncoutié og 2.03 på Hushovd, og tok nok poeng til å overta klatretrøya. I utforkjøringen klarte Hushovd å hente inn Moncoutié, og tre kilometer før mål stakk han fra, dro forbi Roy, og kjørte solo inn til sin niende etappeseier i Tour de France.

## Spurt- og klatrepoeng
### 1. klatring (Côte de Cuqueron)
3. kategori stigning etter 43,5 km
 

### 2. klatring (Côte de Belair)
4. kategori stigning etter 65 km
 

### Spurt (Bielle, 82,5 km)

### 3. klatring ([[Col d'Aubisque]])
HC-kategori stigning etter 110 km

### Målgang

## Manglende ryttere
* **43**  Lars Boom (RAB) fullførte ikke.
* **74**  Andreas Klöden (RSH) fullførte ikke.
* **128**  Gert Steegmans (QST) startet ikke.
* **196**  Vladimir Isajtsjev (KAT) fullførte ikke.

## Eksterne lenker
*  Etappeside  på letour.fr 
*  Etappeside  på letour.fr
Dawesplanen

**Dawes-planen**, oppkalt etter den amerikanske politikeren Charles G. Dawes, var en plan presentert den 16. august 1924, i den hensikt å regulere Tysklands krigserstatning etter første verdenskrig.

En konsekvens av hyperinflasjonen i Weimarrepublikken var at det ble umulig for Tyskland å betale krigserstatningen landet ble idømt etter å ha tapt første verdenskrig. Dersom ikke Tyskland betalte dette til Frankrike og Storbritannia, kunne heller ikke disse i sin tur betale sine lån til USA. For å avhjelpe dette, ble Dawes-planen utarbeidet:
* De franske troppene skulle trekkes ut av Ruhr, og Ruhrokkupasjonen dermed avsluttes.
* Erstatningssummen skulle reduseres.
* Tyskland skulle bevilges lån fra andre land.
* Privat amerikansk kapital skulle investeres i Tyskland.

Gjennomføringen av Dawes-planen forårsaket en viss velstand, og opposisjonspartiene mistet velgere. Velstanden hvilte likevel på en ustabil grunn, ettersom den i stor grad skyldtes lån. Problemer med gjennomføring av Dawesplanen førte mot slutten av 1920-årene til Youngplanen, hvor den tyske gjelden ble kraftig redusert.

## Referanser


## Kilder
* ''The Dawes Plan, the Young Plan, German Reparations, and Inter-allied War Debts'', fra USAs utenriksdepartement
FC Viktoria Plzeň

**FC Viktoria Plzeň** er en tsjekkisk fotballklubb fra byen Plzeň (vest i Tsjekkia), som spiller i den øverste fotballigaen, Fortuna liga. Klubben ble grunnlagt i 1911 og spiller sine hjemmekamper på Doosan Arena.

Viktoria Plzeň ble tsjekkisk seriemester for første gang sesongen 2010–11.

## Spillerstall
Oppdatert 7. mai 2023.

### Utlånte spillere

## Referanser


## Eksterne lenker
*
Tom Dargay

**Tom Dargay** (født 1953) er en amerikansk tidligere skihopper fra Minneapolis, Minnesota. Han ble nummer 39 av 60 deltakere i stor bakke i VM i Falun i 1974. I VM i skiflyging i Oberstdorf i 1973 ble han nummer 31 av 51 deltakere, i Bad Mitterndorf (Kulm) i 1975 ble han nummer 30 av 40 deltakere.

Dargay ble nummer 68 sammenlagt i den tysk-østerrikske hoppuka 1974/75, med 64.-plass i Oberstdorf 29. desember 1974 som beste plassering i enkeltrenn. Han ble nummer 2 i skiflygingsrennet i Ironwood (Copper Peak) i 1973, og satte bakkerekord året etter med 144 meter. Han la opp som skihopper i 1978.

## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Copper Peak – Winners and Records (besøkt 16. juli 2011)
* Northeaster: Skiing brought fame, not fortune (28. januar 2009, besøkt 16. juli 2011)

## Eksterne lenker
*
Gleichschaltung

**Gleichschaltung** (tysk for «likeretting», «ensretting» eller «koordinering») var nazistenes betegnelse for ideen om totalitær kontroll over alle sider ved samfunnet i det nasjonalsosialistiske Tyskland 1933–1945 og for prosessen med å gjennomføre dette.

En av målsetningene med den gjennomgripende likerettingspolitikken var å påtvinge folk en ideologisk doktrine og tenkemåte og styre så mange sider av hverdagslivet som mulig .

Selv om Weimarrepublikkens forfatning av 1919 offisielt aldri ble forkastet, innebar innføringen av Gleichschaltung i mars og april 1933 at diktaturet i praksis kunne foreta politiske beslutninger i strid med den tyske grunnloven: 31. mars trådde den første gleichschaltungslov i kraft, som oppløste delstatenes parlamenter (med unntak av Preussen), og 7. april trådde den andre gleichschaltungslov i kraft, som utnevnte en *[[Reichsstatthalter]]* i alle delstatene (igjen med unntak av Preussen). Weimarforfatningen ble på denne måten tilsidesatt, og året 1933 representerte derfor slutten på Weimarrepublikken og begynnelsen på nasjonalsosialistenes tredje rike.

Få uker etter maktovertakelsen i 1933 mistet de tyske delstatene sin selvstendighet som del av ensrettingen. Tyskland gikk fra å være en føderasjon til en enhetsstat, i form av et diktatur.

## Annet
Betegnelsen *Gleichschaltung* er opprinnelig et fagord for likeretting i elektroteknikken, det vil si transformering av vekselstrøm til likestrøm. Seinere har den overførte betydningen også blitt brukt om «en sjelløs tilpasning til et fast mønster».

## Referanser
Arthur Rosenberg

**Arthur Rosenberg** (født 19. desember 1889 i Berlin, død 7. februar 1943 i New York) var en tysk marxistisk historiker og politiker.

## Referanser


## Eksterne lenker
*
Martin Scott

**Martin "Jimmy" Scott** (født 15. februar 1986 i Livingston, Skottland) er en skotsk fotballspiller, som for tiden spiller for Hibernian i Skotsk Premier League. Scott har også representert Skottland på U21-nivå.

Scott begynte sin karriere med den lokale klubben i hjembyen, Livingston. Han forlot Livingston sommeren 2006, etter at klubben rykket ned fra Skotsk Premier League. Scott signerte så for Ross County. Han scoret det andre målet for Ross County i semifinaleseieren i den skotske FA-cupen over Celtic på Hampden Park den 10. april 2010.

BBC Sport rapporterte den 24. januar 2011 at Hibernian hadde gjort en avtale om overgang på omtrent £80.000 med Ross County for å signere Scott. Avtalen ble bekreftet neste dag. Scott har slitt noe med å tilrive seg fast plass på Hibernians midtbane.

## Referanser


## Eksterne lenker
*
Ole Johan Finckenhagen

**Ole Johan Finckenhagen** (født 14. januar 1814, død 17. oktober 1874) var en kjøpmann i Hammerfest.

Datteren Ingeborg Marie  var gift med den norske legen og mykologen Olav Johan Sopp.

## Referanser
François Barraud

**François Barraud** (født 24. november 1899, død 10. september 1934) var en sveitsisk maler. 

Han malte en rekke stilleben og bilder av mennesker, og laget flere doble portretter av seg selv og sin kone, Marie. Hans presise, realistiske stil av maleri utviklet seg under innflytelse av den gamle flamske og franske mestere som han hadde studert ved Louvre. 

Barraud led perioder med sykdom hele sitt liv og døde av tuberkulose i Genève, i 1934, i en alder av 34 år.

## Referanser


## Eksterne lenker
*
Anton av Portugal

**Anton I av Portugal** (født 1531, død 1595), kjent som *António, Prior of Crato*, var en monark av Portugal i noen dager i 1580 frem til den spanske kongen Filip II tok styringen.

## Referanser
Johan IV av Portugal

**Johan IV av Portugal** (portugisisk: *João IV*; født 18./19. mars 1604, død 6. november 1656) var konge av Portugal og Algarve fra 1640 og fram til sin død i 1656. Etter et vellykket opprør mot spanske Filip III ble han utropt til konge. Han var den 21. portugisiske konge og den første av det fjerde dynasti, grunnlegger av huset Braganza som barnebarn av Catarina, hertuginne av Braganza. Bestemoren var sønnedatter av Manuel I av Portugal. Hun hadde i 1580 gjort krav på den portugisiske tronen og satt i gang en tronestrid. Johan IV fikk tilnavnet Johan «gjenoppretteren» (*João o Restaurador*). 

Kong Johan IV døde i 1656 og ble etterfulgt av sin sønn Alfonso VI. Hans datter, Katarina av Braganza, ble gift med kong Karl II av England. Ved sin død i 1656 hadde det portugisiske imperiet nådde sitt høydepunkt og strakte seg om hele kloden. Han var også en ivrig komponist.

## Ekteskap og barn

Johan giftet seg med Luisa de Guzmán, datter av Juan Manuel de Guzman, 8. hertug av Medina-Sidonia. Fra dette ekteskapet ble det fødte flere barn. Ettersom en del av hans barn ble født og døde før deres far er de ikke betraktet som infante eller infanta av Portugal.

Med en annen kvinne, som er ukjent, hadde Johan en datter utenfor ekteskap.

## Referanser


## Eksterne lenker
* 
* Frie noter av Johan IV av Portugals komposisjoner i *Choral Public Domain Library* (ChoralWiki)
* ''Crux fidelis'', innspilling av Johan IVs best kjent korverk
Alfonso VI av Portugal

**Alfonso VI** (født 21. august 1643, død 12. september 1683) var konge av Portugal og Algarve i 1656-1683 som den andre monark fra huset Braganza. Han etterfulgte sin far Johan IV av Portugal tretten år gammel, men regentskapet ble håndtert av hans mor, Luisa de Gusmao.

Han fikk det smigrende tilnavnet «den seierrike», *o Vitorioso*, ettersom under hans styre beseiret Portugal rivalen Spania i flere slag under den portugisiske etterfølgerkrigen (1640–1668).

Alfonso var ikke forventet å overta tronen da hans eldre bror Theodosius sto før ham i arverekken til tronen. Deres ulike utdannelse var også preget av det, foruten at Alfonso fra barn av også led av dårlig helse og mentale problemer. Da Theodosius døde i 1653 endret hans posisjon seg. Han giftet seg med Marie Françoise de Nemours i 1666, men året etter ble ekteskapet oppløst med den begrunnelse at han var impotent. Hun giftet seg i stedet med hans yngre bror Peter. Han ble tvunget av sin bror og tidligere hustru til å abdisere. Alfonso ble forvist til Azorene, hvor han oppholdt seg til i fem år før han vendte tilbake til hovedlandet, og døde under et apoplektisk anfall i Sintra i 1683.

## Referanser


## Eksterne lenker
*
Spill (vinsj)

**Spill** er en form for vinsj beregnet for heising, løfting eller forhaling av tyngre gjenstander. Det finnes en rekke ulike former for utforminger av slike spill, med ulike mekaniske løsninger.

Drivkraften i et spill kan være håndkraft eller mekanisk med motor, elektrisk eller hydraulisk kraft. Spill nytter bredt innen industrien, ved slipper og på skip, ved lasting og lossing, heising av seil, og i fiskefartøyer til innhaling av garn.

* Ankerspill
* Brattspill, et mindre ankerspill som drives ved pumping av en spake.
* Gangspill, ofte kalt forhalingsvinsj, mekanisk innretning til overføring av sterke horisontale drag i trosser ved forhaling. 
* Håndspill, et hånddrevet spill eller vinsj
* Krøppelspill, på jekter er det et håndspill som stod i akterkanten av stormasten og ble benyttet til å heise seil, eller eventuelt ved lasting og lossing.

## Referanser
Peter II av Portugal

**Peter II av Portugal** (portugisisk: *Pedro II*; født 26. april 1648, død 9. desember 1706) var regent (1668–1683) og deretter konge av Portugal og Algarve. Han var den tredje sønnen til kong Johan IV av Portugal, og etterfulgte sin bror Alfonso VI av Portugal grunnet at broren var syk og mentalt ustabil, men hadde da i en rekke år fungert som regent av landet. Han giftet seg også med broren hustru Marie Françoise de Nemours (1646–1683), etter at hun skilte seg fra Alfonso VI grunnet hans impotens. Han fikk en datter med henne. Han giftet seg for andre gang i 1687 med Maria Sofia av Neuburg.

Peter II allierte seg med England, fastsatte Portugals uavhengighet med signeringen av fredsavtalen i Lisboa i 1668, noe som avsluttet den portugisiske etterfølgerkrigen mot Spania. I krigen, som begynte i 1640,, hadde Portugal betydelig støtte fra England basert på ekteskapsbetingelsene mellom Karl II av England og portugisiske prinsesse Katarina av Braganza. Alliansen med England var avgjørende for å befeste Peter IIs maktposisjon. Han forsøkte også å sentralisere monarkiet og minske makten til den portugisiske adelen som hadde økt etter kong Johan IVs død. Under Peters regjering forbedret Portugals posisjon seg, ikke minst økonomisk. Peter II fikk tilnavnet *o Pacífico*, «Stillehavet».

Peter II døde 58 år gammel etter fire dagers sykdom i Quinta de Alcântara i Lisboa, og ble gravlagt i Panteão Real da Casa de Bragança (det kongelige panteon for huset Bragança) i Lisboa. Han fikk åtte barn, inkludert den yngre Johan som etterfulgte sin far som konge.

## Referanser


## Eksterne lenker
*
Jeong Do-jeon

**Jeong Do-jeon** (hangul: 정도전, hanja: 鄭道傳) (født 1937 el. 1342 i Danyang i Nord-Chungcheong, død 1398) var av middelalderens mest innflytelsesrike koreanske aristokrat og politiker, tidlig i Joseon-Korea. Han var tilhenger av og rådgiver til den første av Joseon-kongene, Taejo. Etter at Taejo hadde blitt konge, overlot han statsforvaltningen til Jeong. Jeong ble dermed den mektigste og mest innflytelsesrike personene i den nyetablerte riket, og bidro sterkt til å legge Joseon-rikets ideologiske, institusjonelle og juridiske grunnlag. Noen mener Jeong grunnla Joseon gjennom Taejo, og ikke den andre veien.

Jeong var statsminister fram til 1398.

## Referanser


## Se også
* Jeong Mong-ju

## Litteratur
* Han Yeong-u: Jeong Do-jeon's philosophy of political reform. (1974). *Korea Journal 14*(7-8). Reprinted in Lee et al. (2004), *Korean philosophy: Its tradition and modern transformation*, pp. 55-74. Seoul:  Hollym. ISBN 1-56591-178-4
* Korean Institute of Philosophical Thought. (1995). *강좌 한국철학* (Gangjwa Hanguk Cheolhak, *Guide to Korean philosophy*), pp. 333-345. Seoul: Yemoon Seowon. ISBN 89-7646-032-4.

## Eksterne lenker
* 
*  «정도전은 철학·권력 결합한 위대한 정치인» - 한겨레 
*  Nate: Jeong Do-jeon
*  Naver: Jeong Do-jeon
Roberts Blossom

**Roberts Blossom** (født 25. mars 1924 i New Haven, Connecticut, død 8. juli 2011) var en amerikansk skuespiller og poet. 

Blossom ble uteksaminert fra Asheville School i 1941 og begynte deretter ved Harvard University. Han hadde flere teaterroller i løpet av 1950-årene, og vant Obie-prisen fire ganger. I løpet av 1960-tallet dannet han teatergruppen Filmstage. I Our Town i 1959 er han for første gang å se i en film. Blossom hadde en rolle i den Oscar-vinnende dramafilmen The Great Gatsby i 1974, der han blant annet spilte mot Robert Redford. 

Blossom vant en Soapy Award for sin rolle i TV-serien Another World, hvor han dukket opp i 1976 og 1977. I 1990 spilte han i Hjemme alene-filmene. Blossoms øvrige TV-opptredener inkluderer Moonlighting, Northern Exposure og In the Heat of the Night. Han pensjonerte seg fra skuespilleryrket på slutten av 1990-tallet og begynte da å skrive poesi. Frem til sin død, 8. juli 2011, bodde han i Sør-California. Han var tidligere gift med Beverly Schmidt Blossom, før han giftet seg med Marylin Orshan Blossom. De forble gift frem til hennes død i 1982. Han hadde to barn, datteren Debbie og sønnen Michael.

## Referanser


## Eksterne lenker
*
Hans Dülfer

**Hans Johannes Emil Dülfer** (1892–1915) var en tysk fjellklatrer.

Dülfer studerte fra 1911 medisin i  München, men byttet til jus og senere filosofi. Nærheten til Alpene gjorde at han fikk med seg 50 førstebestigninger i løpet av fire år, framfor alt i Kaisergebirge og Rosengarten.

* 1911: Dülfer-Kamin ved Totenkirchl
* 1912: Fleischbank, østveggen
* 1913: Dülfer-Riss i Fleischbank (solo)

Dülfer utviklet nye alpine klatreteknikker, eksempelvis *dülfersitz*.

Hans Dülfer falt under Lorettoslaget (9. mai – 23. juli 1915) i første verdenskrig.

## Kilder
* 

## Litteratur
* Fritz Schmitt: *Hans Dülfer – Bergsteiger-Markstein-Legende, Alpine Klassiker bind 2*. München: Bruckmann, 1985. 

## Eksterne lenker
*
Frederick Kelly

**Frederick Kelly/Fred Kelly** er navnet til flere personer:

* Frederick Kelly (roer) (1881–1916) – australsk-britisk musiker, komponist og roer, som vant åtterroing under Sommer-OL 1908.
* Frederick Kelly (friidrettsutøver) (1891–1974) – amerikansk friidrettsutøver, som vant 110 meter hekk under Sommer-OL 1912.
Fredrik Midtsjø

**Fredrik Midtsjø** (født 1993) er en norsk fotballspiller.

## Karriere
### Rosenborg
Midtsjø kom fra  til Rosenborgs utviklingsavdeling i november 2007, og fikk sin debut for Rosenborg i cupen mot nettopp Stjørdals-Blink i NM i fotball for herrer 2010. Han fikk sin Tippeligadebut mot . Debuten i Europacup kom i første kvalifiseringskamp til Mesterligaen 2011/2012 mot islandske Breiðablik.

Den 28. august 2011 skrev Midtsjø under sin første A-lagskontrakt med Rosenborg. Han scoret sitt første seriemål på et langskudd mot  i 2011.

Den 7. mai 2015 skrev han ny kontrakt ut 2018 med Rosenborg.

I sesongen 2015 var han med å vinne både Tippeligaen og Cupfinalen.

Den 29. juni 2016 skrev han ny kontrakt ut 2020 med Rosenborg.

I sesongen 2016 var han med å vinne både Tippeligaen og Cupfinalen.

Den 29. mars 2017 var han med å vinne Mesterfinalen i fotball for menn 2017.

Den 24. august 2017 spilte han foreløpig sin siste kamp for Rosenborg mot Ajax da Rosenborg gikk videre til Europaligaen.
 
Fra 2010 til 2017 spilte han 148 offisielle kamper og scoret 21 mål for Rosenborg. 96 seriekamper og 12 mål, 24 kamper og 1 mål i kvalifisering til E-cup, 23 kamper og 8 mål i cupen og 5 kamper i Europaligaen.

### AZ Alkmaar
Den 26. august 2017 skrev han under en fem-årskontrakt med nederlandske AZ Alkmaar.

### Galatasaray
Den 2. august 2022 signerte han for den tyrkiske klubben Galatasaray.

## Landslaget
Den 15. mars 2016 ble han for første gang tatt ut i troppen til dobbeltkampene mot Estland (24. mars) og Finland (29. mars). 24. mars 2016 fikk han sin første landskamp for  mot .

Den 12. november 2022 ga han seg på landslaget.

## Referanser


## Eksterne lenker
* 
* Profil på RBK.no
* Offisiell statistikk for Rosenborg Ballklub Fredrik Midtsjø
Darg Team

**Darg Team** er en gruppe rappere fra Gaza. I juni 2009 vant de den første nasjonale konkurransen for rappere i Gaza – en konkurranse som ble holdt parallelt i Ramallah og Gaza by.

## Referanser


## Eksterne lenker
* BBC
Palindromprimtall

Et **palindromprimtall** er primtall som også er et palindrom, altså at det er det samme forlengs som baklengs.
Noen slike er:
:2, 3, 5, 7, 11, 101, 131, 151, 181, 191, 313, 353, 373, 383, 727, 757, 787, 797, 919, 929, 10301, 10501, 10601, 11311, 11411, 12421, 12721, 12821, 13331, 13831, 13931, 14341, 14741, 15451, 15551, 16061, 16361, 16561, 16661, 17471, 17971, 18181, 18481, 19391, 19891, 19991
Alle palindromprimtall, unntatt 11, består av et oddetalls sifre, fordi alle tallpalindrom bestående av et partalls sifre, etter delelighetsregelen alltid er et produkt av 11. Det er ikke kjent om det er uendelig mange palindromprimtall i titallsystemet. Det høyeste kjente primtallet er (september 2010) 10200000&nbsp;+&nbsp;47960506974×1099995&nbsp;+&nbsp;1, funnet av Bernardo Boncompagni.

På den andre siden er det kjent at nesten alle tallpalindrom er sammensatt, og det gjelder for alle grunntall.

Pr definisjon regnes ikke palindromprimtall som llatmirp.

I totallsystemet inkluderer palindromprimtallene både Mersenne- og Fermat-primtallene. Alle disse palindromprimtallene unntatt 11 (3 i totallsystemet) har et oddetalls sifre, da igjen alle med et partalls sifre kan deles med 3. Rekkefølgen med slike binære palindromprimtall (, ) starter slik:

## Referanser
Slipp fangene fri – det er vår!

***Slipp fangene fri – det er vår!*** er en svensk musikalsk filmkomedie fra 1975 regissert og skrevet av Tage Danielsson (han har også en birolle). Hovedrollene spilles av Lena Nyman, Tage Danielsson og Ernst-Hugo Järegård. Filmen var et innlegg i 1970-tallets debatt omkring liberalisering av fengselsvesenet.

Store deler av filmen er innspilt på Långholmens centralfängelse i Stockholm. Den hentet sin tittel og noen av rollefigurene fra Birger Sjöbergs vise i *[[Fridas bok]]*. 

Filmen vant to Guldbagge-priser (for beste film og for beste kvinnelige skuespiller), Chaplin-prisen  (Gøsta Ekman) og Svenska Filmkritikerförbundets pris (årets film). 

## Rolleliste (i utvalg)
* Lena Nyman – Frida 
* Tage Danielsson – Fridas venn
* Ernst-Hugo Järegård – Harald Hansson, fange
* Gösta Ekman – Fengselsdirektør
* Hans Alfredson – Fangevokter Erlandsson
* Georg Årlin – Rådmann
* Margaretha Krook – Rådmannens datter Flora
* Torbjörn Ljung – Fridas venn som liten
* Jan Malmsjö – «Professoren», fange
* Urban Sahlin – «Apen», fange

## Referanser


## Eksterne lenker
*
Georg Wilhelm Baurenfeind

**Georg Wilhelm Baurenfeind** (døpt 16. november 1728 i Nürnberg, død 29. august 1763 på et skip mellom Mokka og Bombay) var en tysk tegner og kobberstikker. 

Baurenfeind kom til Danmark for å utføre kobberstikk av Terkel Klevenfeldts arbeider. Senere videreutdannet han seg ved Kunstakademiet under Johan Martin Preisler. Ved akademiet vant han den store sølvmedaljen i 1754 og den store gullmedaljen i 1759. 

I 1760 valgte ledelsen ved Kunstakademiet Baurenfeind da man søkte etter en tegner som skulle være med på Carsten Niebuhrs ekspedisjon til Arabia. Baurenfeind døde på overfarten til Bombay.

## Referanser


## Kilder
* 
* Den Arabiske Rejse: Georg Wilhelm Baurenfeind
Furuholmen (Asker)

**Furuholmen** er ei lita øy, ca. 18 dekar, blant fem holmer i Askers skjærgård, og er blant de sørvestligste av de større øyene i kommunens arkipel. Øya ligger et par hundre meter vest for Brønnøya og Langåra, mellom disse øyene og Konglungen i vest. Det er noen få hytter på øya, som består av vendte, kambrosiluriske havbunnsavsetninger med kalkstein og skifer. 

De fem holmene mellom Brønnøya, Langåra og Konglungen er:
*Spannslokket
*Furuholmen
*Katterompa
*Mellomholmen
*Torbjørnsøy

Øst for holmene kalles det lille havstykket *Skurven*, før innsnevringen mellom Brønnøya og Langåra danner Middagsbukta.

## Referanser
Urawa Red Diamonds

**Urawa Red Diamonds** er et japansk fotballag fra Saitama. Klubben spiller på øverste nivå i japansk fotball, J-League. Hjemmebane er Saitama Stadium.

Per november 2018 hadde laget vunnet J-League-tittelen fire ganger, Keiserpokalen seks ganger og AFC Champions League to ganger (i 2007 og 2017).

## Meritter
* **[[AFC Champions League]] (3)**
2007, 2017, 2022
* **[[Japan Soccer League]]** *(1965–1992)* **(4)**
1969, 1973, 1978, 1982
* **[[J1 League]] (1)**
2006
* **[[Den japanske keisers cup i fotball]] (8)**
1971, 1973, 1978, 1980, 2005, 2006, 2018, 2021
* **[[J.League Cup]] (2)**
2003, 2016

## Statistikk

;Tegnforklaring
*Pos. = Posisjon i ligaen
*Tilskuere/G = Gjennomsnitt

## Referanser


## Eksterne lenker
*
Veikkausliiga 2011

**Veikkausiliga 2011** var den 81. sesongen i den finske eliteserien i fotball, Veikkausliiga. Regjerende mester var HJK Helsinki, som også vant turneringen overlegent med 24 poengs forsprang ned til andreplassen, FC Inter Turku 
## Tabell

## Målscorere
### 22 mål
*Timo Furuholm, Inter Turku

### 16 mål
*Tamás Gruborovics, JJK Jyväskylä
*Akseli Pelvas, HJK Helsinki

### 15 mål
*Henri Lehtonen, Inter Turku
*Mika Ojala, Inter Turku
*Berat Sadik, HJK Helsinki
*Demba Savage, FC Honka

### 14 mål
*Baba Wusu, JJK Jyväskylä

### 11 mål
*Mika Ääritalo, TPS Turku
*Papa Niang, FF Jaro
*Teemu Pukki, HJK Helsinki
*Ilja Venäläinen, Kuopion PS

### 10 mål
*José Rivera, Rovaniemi PS

### 9 mål
*Dudu, FC Honka
*Irakli Sirbiladze, FF Jaro
*Olajide Williams, Kuopion PS

### 8 mål
*Njazi Kuqi, TPS Turku
*Pekka Sihvola, FC Haka
*Erfan Zeneli, HJK Helsinki

### 7 mål
*Toni Lehtinen, IFK Mariehamn
*Dickson Nwakaeme, Kuopion PS
*Shane Robinson, FC Haka
*Sebastian Strandvall, IFK Mariehamn
*Tim Väyrynen, FC Honka

### 6 mål
*Jussi Aalto, FF Jaro
*Petteri Forsell, IFK Mariehamn
*Mikko Hyyrynen, JJK Jyväskylä
*Antonio Inutile, Vaasan PS
*Tommi Kari, JJK Jyväskylä
*Niko Kukka, MyPa
*Mika Lahtinen, Rovaniemi PS
*Mikko Manninen, JJK Jyväskylä
*Riley O'Neil, MyPa
*Ville Oksanen, MyPa
*Sebastian Sorsa, HJK Helsinki
*Jussi Vasara, FC Honka

### 5 mål
*Tapio Heikkilä, FC Honka
*Mikko Innanen, MyPa
*Toni Kolehmainen, TPS Turku
*Jarno Mattila, FC Haka
*Obi Metzger, FC Haka
*Roope Riski, TPS Turku
*Maksim Votinov, MyPa

### 4 mål
*Cheyne Fowler, HJK Helsinki
*Aleksei Kangaskolkka, IFK Mariehamn
*Juho Lähde, TPS Turku
*Sebastien Männström, HJK Helsinki
*Steven Morissey, Vaasan PS
*Eetu Muinonen, Rovaniemi PS
*Jani Virtanen, JJK Jyväskylä
*Mattias Wargh, FF Jaro

### 3 mål
*Domagoj Abramovic, Inter Turku
*Ilari Äijälä, FC Honka
*Kim Alonen, Rovaniemi PS
*Dawda Bah, HJK Helsinki
*Edgar Bernhardt, Vaasan PS
*Thomas Götzl, Rovaniemi PS
*Tommi Haanpää, FF Jaro
*Miikka Ilo, Kuopion PS
*Frank Jonke, FC Inter Turku
*Joni Kauko, FC Inter Turku
*Aleksandr Kokko, Vaasan PS
*Uchenna Okaru, TPS Turku
*Severi Paajanen, Inter Turku
*Jarno Parikka, HJK Helsinki
*Jami Puustinen, FC Honka
*Ilya Vaganov, FF Jaro
*Maksim Vasilyev, FF Jaro
*Venance Zézéto, FF Jaro

## Arenaer
Hjemmebaner for 2011 sesongen:
Masiela Lusha

**Masiela Lusha** (født ) er en amerikansk/albansk skuespiller og forfatter. Hun er mest kjent for å spille rollen Carmen Lopez i komedien *George Lopez*, en rolle som hun vant fem Young Artist Awards for. Hun er mest kjent for sine dikt, og romanen *The Besa*

Hun har hatt hovedrollen i flere Hollywood-filmer, og de fleste av hennes filmroller har vært i komedier som *Blood: The Last Vampire*, *Time of the Comet* og de romantiske komediene *Tough Business* og *Muertas*, hun har også dukket opp i andre sjangrer, for eksempel krimserier, thrillere og dramaserier.

## Filmografi
* 2000: Father's Love, Lisa 
* 2001: Summoning, Grace
* 2001: Lizzie McGuire, Model
* 2002: George Lopez, Carmen Lopez (101 episodes)
* 2003: Clifford's Puppy Days, Nina (46 episodes)  
* 2004: Cherry Bomb, Kim
* 2005: Unscripted
* 2006: Law and Order: Criminal Intent, Mira
* 2007: Time of the Comet, Agnes
* 2008: Blood: The Last Vampire, Sharon
* 2009: Ballad of Broken Angels: Harmony, Harmony 
* 2009: Lopez Tonight
* 2010: Kill Katie Malone, Ginger
* 2010: Of Silence, Annabelle
* 2010: Signed in Blood, Nina 
* 2011: Under the Boardwalk: The Monopoly Story
* 2011: Tough Business, Grace
* 2011: Science of Cool

## Bibliografi
### Dikt
* *Inner Thoughts* (1999)
* *Drinking the Moon* (2005)
* *Amore Celeste* (2009) 
* *The Call* (2010)

### Prosa
* *The Besa* (2008)

### Barnebøker
* *Boopity Boop Writes Her First Poem* (2010)
* *Boopity Boop Goes to Hawaii* (2011)

## Eksterne lenker
* 
*
Ma Jie

**Ma Jie** (kinesisk: 马捷, født 21. oktober 1978 i Lanzhou i Folkerepublikken Kina) er en kinesisk musiker og komponist, særlig innen kinesisk musikk og klassisk musikk. Ma Jie benytter to tradisjonelle kinesiske instrumenter, pipa og ruan. 

Han ble utdannet ved Tianjin musikkonservatorium.

## Eksterne lenker
* https://web.archive.org/web/20110714022515/http://www.majiepipa.com/bio.htm
* http://www.guardian.co.uk/music/2009/apr/20/hey-whats-that-sound-pipa
* https://web.archive.org/web/20101112175800/http://meridiangallery.org/en/concert/earth_music.htm
* https://web.archive.org/web/20100808155311/http://www.freddyclarke.com/wobbly-world
Oddmund Haugen

**Oddmund Inge Haugen** (født 25. mai 1951) er en norsk lyriker. Han er opprinnelig fra Vråliosen i Kviteseid kommune, men har bodd mesteparten av sitt liv i Grenlandsområdet.

Haugen debuterte som lyriker i 1975 med diktsamlinga *Doggdropen*. Seinere har det kommet fem diktsamlinger til: *Elvesteinen* (1976), *Gras og ugras* (1979), *Lengtande landskap* (1996), *Gule vengeslag* i februar (2005) og  *Å vere attende* (2011). I tillegg kan nevnes CD-en *Møtestader* (2002).

Haugen skriver både kortdikt og mer tradisjonelle rimdikt. Svært mange av sangtekstene hans er tonesatt. Haugen er en typisk årstidslyriker. Han benytter ofte bilder fra naturen for å skildre menneskelivet. Sammen med Magnar Kleiven har han også skapt begrepet helselyrikk.

## Bibliografi
* *Doggdropen*, lyrikk, Ansgar (1975)
* *Elvesteinen*, lyrikk, Ansgar (1976)
* *Gras og ugras*, lyrikk, Ansgar (1979)
* *Lengtande landskap*, lyrikk , Sambåndet (1996)
* *Gule vengeslag i februar*, lyrikk, Sambåndet (2005)
* *Å vere attende*, lyrikk , Vivilja (2011)
## Diskografi
* *Møtestader*, plate/CD

## Kilder
* Presentasjon av Oddmund Haugen i Forfatterkatalogen på Forfattersentrums nettsider

## Eksterne lenker
Cölln

**Cölln** er en historisk by innenfor grensene av sentrum i det nåværende Berlin. Byen lå på en øy i Spree og var en av to byer som i senmiddelalderen vokste sammen til dobbeltbyen Berlin-Cölln. Dagens Berlin har sitt opphav i denne dobbelbyen.

Cölln nevnes første gang 28. oktober 1237, mens Berlin ble nevnt første gang i 1244. Byene ble formelt slått sammen i 1707.

I middelalderen hadde Cölln 1 400 innbyggere. Som bydel i Berlin hadde Cölln i 1871 16 554 innbyggere. I 1910 var innbyggertallet sunket til 1 400 og i 1920 ble Cölln innlemmet i den daværende bydelen Mitte. I den andre verdenskrigen fikk Cölln meget store skader og kan idag ikke gjenkjennes som historisk bydel. Navnet Cölln eller Alt-Cölln blir ikke lenger brukt som stedsangivelse i alminnelig språkbruk.

## Referanser